**Προς:-** **Γενική Διεύθυνση Δασών @Δασικού Περιβάλλοντος του ΥΠΕΝ**

**Δ/νση Προστασίας Δασών**

**- ΓΕΩ.ΤΕΕ**

**- Τμήμα Δασολογίας και Φυσικού Περιβάλλοντος του Α.Π.Θ.**

7-05-2021

Αξιότιμοι κύριοι,

Απευθυνόμαστε σε εσάς για να επανεξεταστεί η απόφαση δασολογίου 20/2020 της Αποκεντρωμένης Διοίκησης Ηπείρου -Δυτικής Μακεδονίας , η οποία στις 11 Ιουνίου 2020 και μετά από αίτημα της PHOTOVOLTAIC ENERGY M.I.K.E χαρακτήρισε ως δασική εκτάση 646 στρέμματα στην θέση «Μάνα Νερού» της Μεσιανής. Ήδη 82 αιτήματα για Φ/Β έχουν πάρει βεβαίωση απαλλαγής από την υποχρέωση έκδοσης Απόφασης Έγκρισης Περιβαλλοντικών Όρων ή υπαγωγής σε Πρότυπες Περιβαλλοντικές Δεσμεύσεις και έχουν παρθεί αποφάσεις ς έγκρισης σε δημόσια δασική έκταση.

Όταν με το υπ αρ. Δ 4731/19-12-1985 έγγραφο της Δ/νσης Δασών Κοζάνης, έκταση 380 στρεμμάτων χαρακτηρίστηκε ως δάσος μακεδονικής δρυός και αποτελεί μαζί με το συνεχόμενο δάσος δρυός το μοναδικό πνεύμονα πρασίνου σε έκταση 70.000 στρεμμάτων. Όταν το τότε Υπουργείο Γεωργίας-Διεύθυνση Δασών με το υπ αριθμόν 80516/125/23-01-1986 έκανε γνωστό ότι από δασικής πλευράς δεν συμφωνεί για την παραχώρηση 380 στρεμμάτων στους κατοίκους για καλλιέργειες .

Παρακαλούμε για τις δικές σας ενέργειες επαναξιολόγησης της άνω απόφασης δασολογίου, η οποία έχει δημιουργήσει αναστάτωση σε μια κοινωνία που δοκιμάζεται από την απολιγντιτοποίηση και βλέπει τις ΑΠΕ να εισβάλλουν στα δάση και τις λίμνες της περιοχής.

Πρωινός Λόγος